১৭৫৭ সালের ব্যাপারে আপনার উৎসাহ (সজ্ঞান কিংবা অজ্ঞান), এমনকি বাংলাদেশের স্বাধীনতার ইতিহাসকেও সেখান থেকে শুরু করার সমস্যা বিষয়ে উপরে অস্মিতা এবং অবিশ্রুতের মন্তব্যেই যথেষ্ট বলা রয়েছে বলে মনে করি। পড়ে নেবেন। আমার মন্তব্যের উদ্দেশ্যও স্পষ্টভাবে ব্যাখ্যা করা রয়েছে উপরে। সেটা পড়েও না বুঝে থাকলে জানতে চাইবেন; চেষ্টা করবো বুঝিয়ে বলতে। ১৭৫৭ নিয়ে অতি-অবসেশন যারা প্রদর্শন করেন, গোলাম আযমেরা তাদের একাংশ। কৌতুহলোদ্দীপক সেই অবসেশন আপনার মধ্যেও কিছুটা লক্ষ্য করেছি, তাই সে বিষয়ে সচেতন করে দিতে চেয়েছিলাম আপনাকে। তাতে আপনার আক্রান্ত বোধ করার কারণটা তাই সত্যিই অস্পষ্ট যেখানে আপনি নিজেই দাবী করেছেন গোলাম আযমদের রাজনীতির সাথে আপনি একমত নন। আপনি সম্ভবত “পলাশী থেকে ধানমন্ডী” শিরোনামে “পলাশী” শব্দটি দেখেই লাফিয়ে উঠে থাকবেন। নাটকটি দেখা থাকলে এই হাস্যকর তুলনাটি করতেন না বলে আমার ধারণা। গাফ্ফার চৌধুরীর “পলাশী থেকে ধানমন্ডি” আর গোলাম আযমের “পলাশী থেকে বাংলাদেশ” দু’টির মধ্যে কি আসলেই কোন তুলনা চলে? প্রথমটি বঙ্গবন্ধুর জীবনীধর্মী নাটক যেখানে “পলাশী” উঠে এসেছে মূলতঃ একটা metonym হিসেবে জাতির ইতিহাসে নেতৃত্ব আর বিশ্বাসঘাতকতার প্যাটার্ণটি তুলনা করতে; আর পরেরটি বাংলার ইতিহাস রচনার ছলে মনগড়া মতলবী (জামাত-ফ্রেন্ডলি) ইতিহাসতত্ত্ব!